નાનીમાનો દયાળુ ને બાપુનો શાંત સ્વભાવ વિમલને વારસામાં મળ્યાં હોય તેમ માત્ર દયાથી અને ઘરમાં શાંતિ રહે એટલા માટે જ બધું છોડીને ક્યારેય કલ્પ્યું નહોતું એવું જીવન જીવે છે એ. અત્યારની પરિસ્થિતિને સામાન્ય બનાવી શરીરની નસેનસમાં ઉતારી લેવાનો વિમલ પ્રામાણિક પ્રયત્ન રોજ કરતો રહે છે જેથી મનમાં ઉઠતી આંધીથી પરેશાની ન થાય, પરંતુ જેમ જેમ આ સ્થિતિને સામાન્ય બનાવવાનો પ્રયત્ન કરે છે તેમ તેમ તે અસામાન્ય બનતી બનતી આંધીની એ ડમરી એકાંત મળતાં જ યાદો બનીને તૂટી પડતી.